Kezdőlap » Hírek - Aktuális » Kedvező ár
2019. 04. 16.|| Széles Nikolett || Hírek - Aktuális
Az elmúlt évek gyakorlatával ellentétben idén húsvétkor nem emelkedik a tojás ára, sőt egyes áruházak akciót is hirdetnek. Ünnepek előtt sokan úgy vélték, hogy akár 100 forintra is emelkedhet a tojás darabonkénti ára, azonban a termelők nem változtattak a fogyasztói árakon, ugyanúgy 30-50 forint közé esik húsvétkor is.
Hamarosan itt a húsvét, így sokaknak az ünnepi készülődésnél elengedhetetlen hozzávaló a tojás. Televíziónk utánajárt, hogy a gyöngyösi piacon ki milyen tojást vásárol, és mit készít belőle az ünnepekre.
Az emberek többsége jobban szereti a piacon beszerezni az ünnepi menühöz szükséges hozzávalókat.
Lászlóné Nagy Mariann kistermelő azt mondja: változó, hogy ki mit vásárol, van, aki kisebbet, van aki nagyobbat, de általában a közép méretű és árú tojásokat viszi a legtöbb vásárló.
A gyakorlat azt mutatja, hogy sokan nem figyelik a tojásokra nyomtatott számkódokat, vagy ha nézték is nem tudják pontosan mit jelent. Mariann elmondta, hogy mit érdemes figyelni ezeken a nyomatokon.
– Az első szám, tehát van olyan hogy 0, 1, 2, 3, az a bio, kapirgálós tyúk, ketreces, és ami almos tartást jelenti utána, ami a legfontosabb a HU jelzés ami rajta legyen ami magyar terméket jelent. Szerintem a magyar terméket fogyasszuk. A többi pedig a területi jel és az otthoni telep számát jelenti – magyarázta.
A statisztikák szerint Húsvétkor 20 százalékkal több tojást vásárolunk, mint az év más időszakában.
Az Aktuális napi hírei (2019-04-16 )